ΓΡΑΠΤΗ ΕΡΩΤΗΣΗ E-1077/96 υποβολή: Richard Howitt (PSE) προς την Επιτροπή (13 Μαΐου 1996)

Θέμα: Προβλήματα αλιείας στο Essex και Kent

Ποιές δράσεις έχει αναλάβει η Επιτροπή στην Ευρώπη για να εξασφαλίσει την τήρηση εκ μέρους όλων των κρατών μελών της απαγόρευσης της παράνομης χρησιμοποίησης των «τυφλών» μεθόδων αλιείας που έχουν σαν αποτέλεσμα να πιάνονται μικρότερα είδη ψαριών; Ποιά μέτρα θα μπορούσε να λάβει για να εξασφαλιστεί η αποτελεσματικότερη διαχείριση και τήρηση των συνολικών ποσοστώσεων;

Απάντηση της κ. Bonino εξ ονόματος της Επιτροπής (11 Ιουνίου 1996)

Ο έλεγχος της αλιείας, εν γένει, και ιδίως της συμμόρφωσης με τις διατάξεις των τεχνικών μέτρων, εναπόκεινται στην ευθύνη των κρατών μελών.

Έχει θεσπιστεί κοινοτική νομοθεσία η οποία διευκολύνει την πάταξη των «τυφλών μεθόδων αλιείας, και συγκεκριμένα χάρη σε κανονισμούς με τους οποίους καθορίζονται τα ελάχιστα μεγέθη των διχτυών για ορισμένα είδη αλιείας και αλειυτικές ζώνες, καθώς και τα νομικά μέσα τα οποία μπορούν να χρησιμοποιούνται. Ο κανονισμός (ΕΟΚ) αριθ. 3094/86 ((Κανονισμός (ΕΟΚ) αριθ. 3094/86 του Συμβουλίου της 07.10.1986, ΕΕ αριθ. L 288 της 11.10.1986 όπως τροποποιήθηκε τελευταία από τον κανονισμό (ΕΚ) αριθ. 3071/95 του Συμβουλίου της 22.12.1995, ΕΕ αριθ. L 329 της 30.12.1995. )) του Συμβουλίου, όπως τροποποιήθηκε τελευταία, περιλαμβάνει ένα ευρύ φάσμα τεχνικών μέτρων τα οποία αποσκοπούν κυρίως στη διατήρηση των αλιευτικών αποθεμάτων. Επιπλέον, ο κανονισμός 3440/84 ((Κανονισμός (ΕΟΚ) αριθ. 3440/84 της Επιτροπής της 06.12.1984, ΕΕ αριθ. L 318 της 07.12.1984 όπως τροποποιήθηκε τελευταία από τον κανονισμό (ΕΟΚ) αριθ. 2122/89 της Επιτροπής της 14.07.1989, ΕΕ αριθ. L 203 της 15.07.1989. )) της Επιτροπής, όπως τροποποίηθηκε, περιλαμβάνει περιγραφή των συσκευών που επιτρέπεται να επισυνάπτονται στις τράτες, στα δανέζικα κάθετα δίχτυα και παρόμοια δίχτυα.

Τα κράτη μέλη θα πρέπει να διαθέτουν τα αναγκαία μέσα και προσωπικό για τη διενέργεια ελέγχων στη θάλασσα και στη στεριά. Ο νέος κανονισμός ελέγχου ((Κανονισμός (ΕΟΚ) αριθ. 2847/93 του Συμβουλίου της 12.10.1993, ΕΕ αριθ. L 261 της 20.10.1993. )), θεσπίζει την υποχρέωση των διασταυρωμένων ελέγχων των υπολογισμών των λογιστικών βιβλίων, των δηλώσεων κατά την εκφόρτωση και των αποδείξεων πώλησης 7 η πλήρης εφαρμογή αυτών των μέτρων από τα κράτη μέλη θα συμβάλει στην επίτευξη της βελτίωσης της παρακολούθησης των TAC και των ποσοστώσεων. Επιπλέον, η θέσπιση συστήματος για τη διαχείριση της αλιευτικής προσπάθειας σχετικά με ορισμένες κοινοτικές αλιευτικές περιοχές και αλιευτικούς πόρους ((Κανονισμός (ΕΚ) αριθ. 685/95 του Συμβουλίου της 27.03.1995, ΕΕ αριθ. L 71 της 31.03.1995. )) (ζώνες ICES Vb, VI, VII, VIII, IX και X καθώς και CECAF 34.1.1., 34.1.2. και 34.2.0.) καθώς και το σύστημα καλέσματος ((Κανονισμός (ΕΚ) αριθ. 2945/95 της Επιτροπής της 20.12.1995, ΕΕ αριθ. L 308 της 21.12.1995. )) εντός και εκτός διαφόρων αλιευτικών περιοχών, θα βοηθήσουν για την επισήμανση ορισμένων αντιφάσεων όσον αφορά την καταγραφή των αλιευμάτων εκ μέρους των πλοιάρχων.

Με τον κανονισμό (ΕΚ) αριθ. 847/96 του Συμβουλίου της 22ας Απριλίου 1996, έχουν θεσπισθεί επιπρόσθετοι όροι για τη διαχείριση των TAC και των ποσοστώσεων σε ετήσια βάση ((ΕΕ αριθ. L 115 της 09.05.1996 )) 7 χάρη σε αυτόν τον κανονισμό, επιτρέπεται κάποιος βαθμός ευελιξίας (± 10%) για την απορρόφηση των ετησίων ποσοστώσεων εκ μέρους των κρατών μελών, και προβλέπεται μείωση της ποσόστωσης ενός κράτους μέλους σε περίπτωση που οι αλιείς του υπερβαίνουν τις εθνικές ποσοστώσεις. Η Επιτροπή εξακολουθεί να παρακολουθεί τα αλιεύματα και την απορρόφηση των ποσοστώσεων, και δεν διστάζει να κινεί διαδικασίες εναντίον των κρατών μελών τα οποία δεν διαχειρίζονται δεόντως τις ποσοστώσεις τους. Ένα πρόσφατο σχετικό παράδειγμα αποτελεί η απόφαση του Δικαστηρίου στην υπόθεση C-52/95, Επιτροπή εναντίον Γαλλίας ((ΕΕ αριθ. C 46 της 17.12.1996 )).